JY LEES NOU Aletté, Milan en ander sterre se gunsteling Moedersdag-geskenke
Vergeet die blomme en duur juweliersware – dit is geskenke uit die hart wat hierdie bekende ma's wil hê ...
Dit gaan groot feesvieringe die naweek in die Winckler-huis wees. Nie net hou hulle 'n gesamentlike partytjie vir die seuns, Lian (2) en Simeon (1) nie, hulle gaan ook vir Heinz in die Jesus-musiekblyspel kyk - en al die oumas en oupas van die Kaap en Parys gaan dié geleentheid bywoon. Voordat almal weer in hul eie rigtings spat, gaan daar 'n groot Moedersdagontbyt gehou word. Alhoewel Aletté by Heinz vir 'n iPad Mini geskimp het, voel sy dit is die gedagte agter die geskenk wat die meeste tel.
Ons sal maar sien wat gebeur, maar enige iets - selfs 'n blom uit die tuin wat uit die hart bedoel word, sal lekker wees en waardeer word!
"Ek en my skoonsuster is goeie vriendinne. Ons mans konkel al die hele week aan 'n gesamentlike verassing! Ek sien uit dat ons twee gesinne die dag saam deurbring." Milan is ma van Steph (6) en Lua (4).
"Hulle het nou die dag 'n klas bygewoon waar hulle breekware verf. Apple het vir my 'n pragtige beker gemaak. Dit was 'n wonderlike geskenk."
Julie sê verlede jaar se Moedersdag saam met Oliver (6) en die tweeling John en Gustav (4) was spesiaal. "Ons het strand toe gegaan en 'n walviskoei en haar kalfie gesien. Ek het ook 'n fotoraam gekry wat met bierdoppies versier is – ek het gedink dit is snaaks, want die kinders kon dít nie uitkies nie! Ek het gevoel dit is dalk 'n kwinkslag van die onderwysers!